text: Amnesty byrjaði sum rørsla í 1962 við at skriva brøv, og vit skriva enn. Hvørt ár í novembur og desmbur skriva fleiri hundrað føroyingar og fleiri milliónir menniskju kring allan heim brøv til og fyri fólk, sum hava verið fyri órætti.
text: #000000
text: Í einum av trimum málum, sum vit skriva brøv fyri, síggja vit ítøkiligar broytingar. Túsundavís av brøvum hava ført við sær, at fólk eru vorðin leyslatin, hava fingið eina rættvísa rættargongd, hava fingið betraðar umstøður.
text: #000001
text: Skriva fyri lív kann gerast ein partur í undirvísingini. Næmingarnir kunnu læra um mannarættindi, um felagsskapir, um lond og mentanir.
text: #000002
text: Vit hava fyrireikað eitt boð uppá, hvussu hendan undirvísingin kann gerast.
text: #000003
text: Skúlaflokkar eru eisini bodnir við at luttaka í Skriva fyri lív.
text: #000004
text: Skriva fyri lív kann verða ein partur í undirvísing í mannarættindum ella tit kunnu velja at bara skriva brøvini. Altjóða mannarættindadagur er 10. Desembur, og tá er jú gott høvi at undirvísa næmingum í teirra rættindum, og hvussu tey sjálvi kunnu verða við í stríðnum fyri rættindum hjá øðrum menniskjum.
text: #000005
text: At skriva brøv er ein ítøkiligur máti at hjálpa uppá, og okkara royndir siga okkum, at næmingar gleðast um at kunnu hjálpa øðrum og gerast ein partur av stríðnum fyri einum betri heimi.
text: #000006
text: Um tú ynskir at knýta frálæru í mannarættindum og/ella brævaskriving at ávísum lærugreinum, hava vit nøkur hugskot til, hvussu hetta kann gerast.
text: #000007
text: Málini, vit skriva fyri, eru eitt gott grundarlag fyri etiskum og moralskum kjaki um rættindi, ábyrgd og skyldur. Næmingarnir fáa styrkt teirra fatan av umheiminum og okkara sambandi við onnur lond og menniskju.
text: #000008
text: Søga og samfelagsfrøði: her kundi verið undirvíst í heimsyvirlýsingini hjá ST og hvussu vit yvirhøvur fingu yvirlýsingina at byrja við. Í eldru flokkunum kundi eisini verið komið inn á ST, um felagsskapir, demokrati og rættarsamfelag og politiskar ideologir. Eisini ber til at koma inn á søguna og støðuna hjá ávísa landinum.
text: #000009
text: Moses var bert 16 ára gamal, tá hansara gerandisdagur fekk ein bráðan enda. Hann varð skuldsettur fyri at stjala tríggjar fartelefonir og fekk deyðarevsing. Umframt hetta hevur hann eisini verið fyri píning í varðhaldinum. Alt hetta hendi í 2005 og sostatt hevur Moses brúkt 10 ár av sínum lívi í varðhaldi, og seinastu 8 árini í einum fongsli so mikið langt burtur frá síni familju, at hann bert hevur sæð tey tvær ferðir um mánaðin. Nú verður hann enduliga leyslatin, men Moses er bert ein av fleiri, sum fáa slíka órættvísa og ómenniskjasliga viðferð í Nigeria.
text: #000012
text: 1. Amnesty kannar mannarættindabrot kring heimin
  2. Nøkur mál verða vald út til Skriva fyri lív
  3. Fólk kring allan heim skriva brøv
  5. Vón birtist. Fangar verða leyslætnir. Umstøður verða betraðar.
  6. Amnesty fær afturmeldingar, sum vísa, at brøvini gera mun
text: #000013
text: Chow er mannarættindasakførari og aktivistur. Tann 4. juni 2021 eggjaði Chow fólki á sosialum miðlum til at minnast hópdrápið í 1989 í Kina við at tendra ljós. Sama dag varð hon handtikin fyri at hava “lýst fyri ella almannakunngjørt eina óheimilaða samkomu”. Chow er nú fongslað í 22 mánaðir fyri friðarliga at hava minst tey, sum lógu eftirá í tí ræðuliga hópdrápinum. Hon kann verða fongslað uppaftur longur fyri at hava komið almennu trygdini í vanda. Men Chow er djørv:
text: #000014
text: Yren Rotela og Mariana Sepúlveda
text: #000016
text: Yren og Mariana vilja liva eitt frælst lív, men sum tvørkyntar kvinnur mugu tær stríðast fyri teirra rættindum. Nakrir bólkar sleppa ikki at skráseta seg sum lógligar felagsskapir, av tí at teir einki veruligt samleikakort hava. Harumframt hendir tað ofta, at myndugleikarnir sýta fyri at geva felagsskapum fyri tvørkynd loyvi at brúka tað almenna rýmið til mótmælistiltøk, gongur og virksemi, sum kunnar um LGBTI+-rættindi. Sostatt sleppa tey ikki at brúka rættin at mótmæla og rættin at savnast, sum øll annars eiga sambært grundlógini í landinum.
text: #000017
text: Tann 26. mai 2021 rakti ein ódn økið, har Shahnewaz Chowdhury býr. Ógvisligt áarføri og vindur oyðiløgdu fleiri heim. Shahnewaz skrivaði á Facebook, at veðurlagsbroytingarnar vóru orsøk til ódnarveðrið, og sipaði í sama viðfangi til Banshkali-orkuverkið, sum er tætt við.
text: #000018
text: Orkuverkið stevndi Shahnewaz og legði hann undir at bera falstíðindi. Shahnewaz varð handtikin fyri uppslagið á Facebook. Hann varð afturhildin undir ómenniskjansligum umstøðum í 80 dagar uttan rættargang. Shahnewaz varð síðani leyslatin ímóti loysigjaldi, men verður hann dømdur, skal hann í fongsul í mong ár.
text: #000019
text: Aleksandra (Sasha) fyllir lívið við tónleiki og list. Tann 31. mars 2021 býtti hon prísskeltini í einum matvøruhandli í Sankta Pætursborg um við smáar pappírslepar. Á pappírslepunum stóð, hvussu Russland hevði bumbað sjónleikaraskúlan í Mariupol í Ukraina, og at fólk í hundraðtali vóru flýdd. Tíðliga á morgni tann 11. apríl 20022 handtók løgreglan Aleksandru. Hon varð skuldsett fyri “alment at hava borið falstíðindi um vápnaðu herliðini hjá Russiska samveldinum”. Aleksandra hevur verið afturhildin líka síðan undir ræðuligum umstøðum.
text: #000020
text: Gjaldstreytir Privatlívspolitikkur og farspor 3D Secure
text: #000021
text: Vit nýta cookies fyri at geva tær eina betri uppliving av okkara heimasíðu.
  Tú kann lesa meria um okkara cookies í stillingunum her.
text: #000022
text: Vit nýta cookies fyri at geva tær eina betri uppliving av okkara heimasíðu.
text: #000023
text: Okkara heimasíða nýtir cookies fyri at geva tær eina betri brúkara uppliving sum gjørligt, sum samstundis er við til at gera tína ferð á síðuni so góða sum møguligt. Tú kann altíð broyta uppá tínar stillingar av cookies. Les meira í okkara privatlívspolitiki.
text: #000025
text: Hetta eru neyðugar cookies sum gera teir grundleggjandi stillingar á heimasíðuni, so at allar funkur virka sum tær skulu. Tað ber ikki til at frávelja hesi farspor.
text: #000026
text: Heimasíðan brúkar Google Analytics fyri at innsamla upplýsingar um vitjandi.
text: #000028
text: Lat hesa cookies vera aktiva fyri at hjálpa okkum at gera síðuna betri.
text: #000029
text: Vinarliga loyv neyðugar cookies áðrenn so vit kunnu goyma tínar stillingar!
text: #000030
text: Sí meira upplýsingar á okkara síðu um privatlívspolitikk
text: #000031